Gəlin (Çorlu Məhəmməd)
Özün dərd əhlisən, kişin də əhli,
Sənə bulunmazmı yol-ərkan , gəlin.
Məhbəsdə saxlanan dustaq kimisən,
Danışıb gülməyə yox imkan, gəlin.

Gözünün yaşları qurumaz, axar,
Qoca eşin deyil, yandırar-yaxar,
Tanrı dərd-sərinə yuxardan baxar,
Sənə gor görünər bu məkan, gəlin.

Yoxuydu vaxtında dərdindən ölən?
Niyə eş olmadın sən bir mərdilən,
Çorlu Məhəmmədəm, betərdi çilən,
Sitəmin əlindən bağrın qan, gəlin.

Qoşmalar